Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, behi suharren ganadutegiek COVID-19aren ondorioz bizi duten krisi ekonomikoa gainditzen laguntzeko hartuko diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak hurrengo Osoko Bilkuran ahoz erantzun dezan:

Nafarroako Gobernuak zer neurri hartuko du Foru Komunitateko behi suharren ganadutegiek COVID-19aren ondorioz bizi duten krisi ekonomikoa gainditzen laguntzeko?

Iruñean, 2020ko maiatzaren 25ean

Foru parlamentaria: José Javier Esparza Abaurrea